সমাজ ও রাষ্ট্রে জবাবদিহি জরুরি
ঢাকা বিশ্ববিদ্যালয়ের ইমেরিটাস অধ্যাপক সিরাজুল ইসলাম চৌধুরী বলেছেন, জবাবদিহি আজকে খুব জরুরি। সমাজ ও রাষ্ট্রে এখন জবাবদিহির ভীষণ অভাব। তাই জবাবদিহির চর্চা করতে হবে। বিশ্ববিদ্যালয়ের বাসে করে বান্ধবীর বাসায় যাওয়ার পথে একজন ছাত্রীকে এক মাদকাসক্ত ও ভবঘুরে ধর্ষণ করেছে। এ ঘটনা আমাদের উন্নতির নিচে যে ক্রন্দন আছে, তারই প্রতিচ্ছবি।







রোববার ঢাকা বিশ্ববিদ্যালয়ের ব্যবসায় শিক্ষা অনুষদের এক অনুষ্ঠানে প্রধান অতিথির বক্তব্যে সিরাজুল ইসলাম চৌধুরী এসব কথা বলেন। অনুষদের অ্যাকাউন্টিং অ্যান্ড ইনফরমেশন সিস্টেমস বিভাগের ‘অ্যাকাউন্টিং উইক-২০২০’ উদ্বোধন উপলক্ষে এ অনুষ্ঠানের আয়োজন করা হয়। অনুষ্ঠানের উদ্বোধন করেন সিরাজুল ইসলাম চৌধুরী। আগামী ২৪ জানুয়ারি অ্যাকাউন্টিং অ্যান্ড ইনফরমেশন সিস্টেমস বিভাগের ৫০ বছর ও ২৫ জানুয়ারি বিভাগের অ্যালামনাই অ্যাসোসিয়েশনের ২৫ বছর পূর্তি উপলক্ষেও থাকছে দুই দিনব্যাপী আয়োজন। অ্যাকাউন্টিং অ্যান্ড ইনফরমেশন সিস্টেমস বিভাগের চেয়ারম্যান অধ্যাপক রিয়াজুর রহমান চৌধুরীর সভাপতিত্বে অনুষ্ঠানে বিশেষ অতিথি ছিলেন ব্যবসায় শিক্ষা অনুষদের ডিন অধ্যাপক শিবলী রুবাইয়াতুল ইসলাম ও ডিবেট ফর ডেমোক্রেসির চেয়ারম্যান হাসান আহমেদ চৌধুরী। স্বাগত বক্তব্য দেন ‘অ্যাকাউন্টিং উইক-২০২০’ আয়োজক কমিটির আহ্বায়ক ও বিভাগের সাবেক চেয়ারম্যান অধ্যাপক মমতাজ উদ্দিন আহমেদ এবং অ্যাকাউন্টিং অ্যান্ড ইনফরমেশন সিস্টেমস অ্যালামনাই অ্যাসোসিয়েশনের সভাপতি স্বদেশ রঞ্জন সাহা।

ঢাকা বিশ্ববিদ্যালয়ের ইমেরিটাস অধ্যাপক সিরাজুল ইসলাম চৌধুরী বলেছেন, জবাবদিহি আজকে খুব জরুরি। সমাজ ও রাষ্ট্রে এখন জবাবদিহির ভীষণ অভাব। তাই জবাবদিহির চর্চা করতে হবে। বিশ্ববিদ্যালয়ের বাসে করে বান্ধবীর বাসায় যাওয়ার পথে একজন ছাত্রীকে এক মাদকাসক্ত ও ভবঘুরে ধর্ষণ করেছে। এ ঘটনা আমাদের উন্নতির নিচে যে ক্রন্দন আছে, তারই প্রতিচ্ছবি।